Sonda–Mustvee raudteeliin

Sonda-Mustvee raudteeliin (ka Sonda–Avinurme–Mustvee raudteeliin) oli 63 kilomeetri pikkune kitsarööpmeline raudtee Sonda ja Mustvee vahel.
pisi|Raudteeliini mälestuskivi Sonda jaama lähistel

Rahvasuus kutsuti seda Alutaguse raudteeks, mille tulek muutis oluliselt seniste metsakülade ja Mustvee kaluriküla arengut. 
Soode ja metsade vahel, kus varem olid peamisteks ühendusteks taliteed, tekkis muu maailmaga pidev korralik ühendus. 
Raudtee lõi uusi töökohti, paranes igapäevane kauba- ja postivedu.Vambola Paavo. Kui raudtee Mustveesse jõudis ...; Vooremaa, nr. 38, 12. mai 2023 (DIGAR)

Raudtee ülesanne oli ennekõike puidu ja metsa väljavedamine Alutaguse laantest. 1930. aastal liikus mööda Sonda-Mustvee raudteed viis rongi päevas mõlemas suunas. Hommikuti väljus nii Sondast kui ka Mustveest postirong ja õhtuti reisirong. Päeval olid käigus kolm kaubarongi.Vambola Paavo.Unustatud raudtee; Vooremaa, nr. 97, 10. detsember 2021 (DIGAR)

Ajalugu
1918 oli Riigi kütteainete keskkomitee ehitanud esimese 7–8 km pikkuse teeharu. 
1922 võeti metsaveoraudtee Riigiraudtee poolt üle.
Ehitust alustati 1923.
Sonda–Mustvee raudtee avati 1. augustil 1926, seda tähistati pidustustega Mustvees.
Avinurme–Mustvee lõigu sulgemise järel 1968. aasta suvel töötas Sonda–Avinurme raudteena, mis suleti 1. mail 1972.

Peatused
Liinil olid järgmised peatused: 
Sonda raudteejaam, 
Hirmuse (peatuskoht), 
Sirtsi (pooljaam), 
Lümatu (peatuskoht),
Jõepere (peatuskoht), 
Tudu raudteejaam, 
Suigu (pooljaam), 
Peresaare (peatuskoht), 
Adomäe (pooljaam), 
Lippoja (peatuskoht), 
Punasoo (peatuskoht), 
Muru (peatuskoht), 
Avinurme raudteejaam, 
Kõrve (peatuskoht), 
Piilsi (pooljaam), 
Mustvee raudteejaam.

Haruteed
Raudteel oli mitmeid haruteid metsaveoks.
Metsaveo haruteed Lümatu jaamast (kaks metsaveoharu: 2,8 km suunaga läände ja 3,2 km suunaga itta)
Metsaveo harutee Peresaare ja Adomäe peatuste vahelt (pikkusega 3,5 km ja suunaga itta)
Metsaveo harutee Adomäe jaamast pikkusega 4,5 km
Metsaveo haruteed Muru raudteepeatuse ja Avinurme raudteejaama vahelt (kaks metsaveoharu pikkusega 3 km)
Mustvees oli ühendus sadamaga (pikkus 1,4 km, algus Mustvee jaamast)Sonda-Mustvee raudtee, veebiviide

Avinurme muuseumraudtee
pisi|Avinurme kitsarööpmelise raudtee rong ja sild
Avinurmes on 1,1 kilomeetri pikkune muuseumraudtee,Avinurme Puiduait: Muuseumrong ja nostalgiasõidud mis taastati Sonda–Mustvee raudteeliini 75. aastapäevaks. Esimese raudteelõigu ja veeremi aitas aastal 2001 taastada Eesti Põrnikate Klubi.Projekt "Peipsi veetee" Veeturismi arengukava aastateks 2005–2010Rein Sikk: Eesti Päevalehe artikkel tõi raudteekontrolli raudteeta asulasse, Eesti Päevaleht, 12. juuni 2001 Algselt rajatud 113 meetri pikkust lõiku pikendati hiljem 178 meetrini ning 2019. aastal juba 1,1 kilomeetrini.Nostalgiasõit Avinurme muuseumraudteel pikeneb kilomeetrini Põhjarannik, 7. mai 2019 Suurim lubatud kiirus lõigul on viis kilomeetrit tunnis.Margus Kruut. Kohalik rahvas hoiab mälestust Alutaguse raudteest elus Postimees, 13. detsember 2008.

Kohalike entusiastide ja kooliõpilaste kaasabil renoveeriti 2002. aastal sild.
Veerem:
bensiinimootoriga vedur MUZ-4 (Tudu metsakombinaadist)
veduri järel on reisivagun PV40
kinnine kaubavagun Altai 20T
rongi koosseisus on ka platvormvagun ja kaevandusvagonett.Eesti kitsarööpmelised raudteed: Avinurme jaam, veebiviide

Vaata ka
 Kitsarööpmeline raudtee Eestis
 Avinurme muuseum-raudtee

Viited

Välislingid

 Sonda–Mustvee raudtee 95; ajavakk.ee

Kategooria:Eesti endised raudteeliinid
Kategooria:Eesti kitsarööpmeline raudtee
Kategooria:Virumaa ajalugu